ભાગલપુર (બિહાર). ચર્ચિત હિમાંશુ હત્યાકાંડમાં બુધવારે હિમાંશુની માતા અને પ્રત્યક્ષદર્શી જૈલસ દેવીની સાક્ષી શરૂ થઈ. આ દરમિયાન એડીજે-5 દીપાંકર પાંડેયની કોર્ટમાં 42 સવાલોના જવાબ આપ્યા. જૈલસે કોર્ટને ઘટનાના દિવસ એટલે કે 5 જૂન 2017ની સાંજની સમગ્ર ઘટના વર્ણવી. તેણે જણાવ્યું કે, કેવી રીતે તેના દીકરા હિમાંશુને પડોશી સોની સાથે પ્રેમ વિવાહ કરવાની વેરવૃત્તિમાં આરોપીઓએ દોડાવી-દોડાવીને માર્યો હતો. વિટનેસ બોક્સમાં ઊભેલી જૈલસ વાત કરતાં-કરતાં જજની સામે જ રડી પડી અને કહ્યું કે, ન્યાય જોઈએ, મારા દીકરાને આ લોકોએ ક્રૂરતાપૂર્વક મોત આપ્યું હતું.